Benvolguts membres de la comissió de coordinació docent:

Desprès de revisar l’encàrrec docent corresponent al Departament d’Enginyeria Elèctrica de l’Escola Politècnica Superior d’Enginyeria de Vilanova i la Geltrú us demano fer una **esmena** sobre el punt 4 “Assignació d’assignatures als departaments” de la proposta d’encàrrec docent presentada a la comissió docent de 6/3/2019 i Junta d’Escola de 7/3/2019.

També voldria **demanar l’aprovació de la següent esmena** **per part de la comissió docent** donat que considero que afecta directament a la qualitat de la docència impartida a l’EPSEVG.

**Esmena:**

Sobre l’encàrrec docent en l’assignatura de Gestió de Projectes (GEPR) pels grups de la titulació d’enginyeria en disseny industrial i desenvolupament del producte, es passi al departament d’ Expressió Gràfica en un 75% i al departament d’organització d’empreses al 25% i la coordinació la porti el departament d’Expressió Grafica. Sobre l’encàrrec docent en l’assignatura de Gestió de Projectes (GEPR) pels grups K,E,M, es passi al departament d’enginyeria elèctrica en un 75% i al departament d’organització d’empreses al 25% i la coordinació la porti el departament d’enginyeria elèctrica.

**Justificació:**

L’any passat ja es van veure problemes en aquesta assignatura i es va acabar portant a la junta d’escola una votació sobre si ens treien o no l’encàrrec per diversos problemes detectats a la comissió de coordinació docent. Es va acordar a junta d’escola que es farien una sèrie de millores i es parlaria amb els professors per treballar tots els aspectes que allà es van detectar.

També informo que en data 26 de febrer vaig rebre un correu on el cap d’estudis em demanava la confirmació d’un acord amb Juan José Aliau per passar el 25% de l’assignatura que imparteix el departament d’Enginyeria Elèctrica (Metodologies Àgils) al departament d’Expressió Gràfica (adjunto copia del text) i sense jo donar resposta el dia 28 de febrer ja estava publicat l’encàrrec docent de l’EPSEVG.

 “Apreciado Ignasi Perat:
Te envio este correo para que me confirmes el acuerdo de cambio en el reparto de puntos PAD para la asignatura GEPR, a aplicar a partir del 2019/20, en el sentido que me ha indicado Juan José Aliau, de forma que la parte del 25% que antes estaba asignada a tu departamento de Ingenieria Electrica  (la parte correspondiente a Metodologias Agiles), pasaria a estar asignada al departamento de Expresion Grafica en la Ingenieria.
Recibe un cordial saludo”

Si que vaig tenir una conversa en Juanjo Aliau, coordinador de l’assignatura, on vam parlar dels problemes que suposava gestionar aquesta assignatura: professors, organització, estudiants...i li vas comentar que veuria bé que la part de metodologies àgils es realitzes en algunes assignatures específiques com podria ser una línia de optativitat (e-mobility) relacionada amb la moto Student i la formula Student. També li vaig dir que no entenia com en aquesta assignatura es concentren les classes de una forma poc professional (segon la meva opinió). Tant es així que un professor, en un dia, realitza 10 hores de classes continuades de la mateixa assignatura. Per finalitzar, li vaig comunicar que el professor d’Enginyeria Elèctrica que imparteix la docència la realitzaria aquest quadrimestre (18/19-Q2) com s’havia compromès al inici de curs i com s’ha fet en cursos anteriors.

N’obstant no he trobat bé que sense donat resposta al correu electrònic s’actués de la forma que s’ha fet i únicament amb el departament d’enginyeria elèctrica.

A partir d’aquest fets, vaig parlar amb el professor del nostre departament que imparteix l’assignatura i li vaig demanar els resultats de les enquestes, la valoració de l’assignatura realitzada pels estudiants, el informe de l’assignatura presentat al cap d’estudis i la temporització de la mateixa. (adjunto a l’esmena). A partir d’aquesta informació i considerant los antecedents d’aquesta assignatura crec que la millor solució serà separar l’activitat realitzada per cadascun dels departaments com demano a l’esmena i al final del proper curs valorar la tasca realitzada en aquestes assignacions.

Considero que la comissió docent amb la informació aportada per cadascun dels professors al cap d’estudis, les enquestes de l’assignatura i valoració del professorat podrà arribar a prendre una decisió i admetre la meva esmena com la millor solució per millorar la docència en aquesta assignatura.

Salutacions,

Ignasi

Cap de Secció del Departament d’Enginyeria Elèctrica